arnastofnun/IGC-2024 huggingface dataset:
Þrúður

Þrúður er dóttir þrumuguðsins Þórs og gyðjunnar Sifjar í norrænni goðafræði. Þrúður er einnig nafn á valkyrju og er þar hugsanlega um að ræða sömu persónu.

Ritaðar heimildir um Þrúði.

Minnst er á Þrúði í eftirfarandi heimildum:

Sæmundaredda.

Í kvæðinu "Alvíssmálum" sem ritað er í Sæmundareddu kemur dvergur að nafni Alvís á fund Þórs. Alvís heimtar að fá að kvænast dóttur Þórs og segir að hún hafi trúlofast honum á meðan Þór var að heiman. Dóttir Þórs er ekki nefnd á nafn í kvæðinu en yfirleitt er gert ráð fyrir að hún sé Þrúður. Þór neitar dvergnum um hönd dóttur sinnar og leggur fyrir hann ýmsar gátur til að reyna á gáfur hans. Alvís svarar öllum gátunum en breytist í stein þegar sólin rís.

Snorra-Edda.

Í "Skáldskaparmálum" kemur fram að í kveðskap megi nota kenninguna „faðir Þrúðar“ til að kenna Þór. Jafnframt er „móðir Þrúðar“ kenning sem er notuð til að kenna Sif í kveðskap.

Þrúður virðist vera eina barnið sem hjónin Þór og Sif eiga saman – Þór á Magna með Járnsöxu og Sif á Ull með óþekktum föður. Hugsanlegt er að Móði sé einnig sonur Sifjar en móðir hans er hvergi nafngreind í rituðum heimildum.

Í kvæðinu "Ragnarsdrápu" eftir Braga Boddason er jötunninn Hrungnir kallaður „Þrúðar þjófur“. Þetta virðist vera vísun í sögu þar sem Hrungnir rænir Þrúði, en engin slík saga er þekkt. Í "Skáldskaparmálum" segir Snorri Sturluson frá bardaga Þórs og Hrungnis en orsök viðureignarinnar tengist Þrúði þar ekki.

Í "Þórsdrápu" er Þór kallaður „þrámóðnir Þrúðar“. Hugsanlega er þessi kenning önnur vísun í sögu þar sem Þrúði er rænt.

Rúnasteinninn í Karlevi.

Nafn Þrúðar kemur fyrir í dróttkvæðri vísu sem rituð er á rúnastein frá 10. öld í Karlevi á Eylandi. Í vísunni er ónefndur höfðingi kallaður „dólga Þrúðar draugur“.
Gvæjanskur dalur

Gvæjanskur dalur (gjaldmiðlatákn: $, G$ og GY$; ISO: GYD) hefur verið opinber gjaldmiðill Gvæjana frá 29. janúar 1839. Upphaflega átti hann að auðvelda breytinguna frá hollensku gyllini að breska sterlingspundinu. Á þeim tíma var spænskur dalur algengur gjaldmiðill í Vestur-Indíum og var notaður samhliða sterlingspundinu í Gvæjana með genginu 1 dalur á móti 4 skildingum og tveimur pensum. Árið 1951 tóku Bretar upp tugakerfi fyrir mynt og tók breytingin gildi í öllum löndum breska heimsveldisins. Þegar virði sterlingspundsins tók að dala í upphafi 8. áratugarins tóku Austur-Karíbahafsríkin (sem Gvæjana var hluti af) upp tengingu sinna gjaldmiðla við Bandaríkjadal.
Leeds United

Leeds United Football Club er enskt knattspyrnufélag frá borginni Leeds í mið-Englandi og spilar í ensku úrvalsdeildinni. Heimavöllur liðsins er á Elland Road sem tekur tæplega 38.000 í sæti. Liðið hefur sigrað ensku efstu deildina þrisvar (síðast 1992), FA-bikarinn einu sinni og League Cup einu sinni.

Liðið vann ensku meistaradeildina 2020 og komst í ensku úrvalsdeildina í fyrsta sinn í 16 ár. Liðið varð í 9. sæti í úrvalsdeildinni tímabilið eftir.

Leikmannahópur.

"16. október 2020"

("fyrirliði")
Sasa guangxiensis

Sasa guangxiensis er lágvaxin (um 1 m) bambustegund sem var lýst af Cheng De Chu og Chi Son Chao. Hún er einlend í Kína (Guangxi og Jiangxi).
Sasa veitchii

Sasa veitchii er lágvaxin (1 til 2 m) bambustegund sem er ættuð frá norður Asíu. Hún var fyrst nefnd af Élie Abel Carrière og fékk sitt núverandi nafn af Alfred Rehder.
Sasa occidentalis

Sasa occidentalis er lágvaxin bambustegund (60 til 180 sm), ættuð frá austur Asíu. Hún var nefnd af Takenoshin Nakai.
Sasa hisauchii

Sasa hisauchii er lágvaxin bambustegund (1 til 1,5 m), ættuð frá austur Asíu. Hún var nefnd af Tomitaro Makino.
Sasa pubiculmis

Sasa pubiculmis er lágvaxin bambustegund (um 40 sm), ættuð frá austur Asíu. Hún var nefnd af Tomitaro Makino.
Asparryðsveppur

Asparryðsveppur (fræðiheiti: "Melampsora laricis-populina") er sveppategund sem var lýst af Kleb. 1902.

Sveppurinn leggst á ösp og er með lerki sem millihýsil. Hann finnst helst á Suðurlandi, en finnst víðar.
Viggó Ingimar Jónasson

Viggó Ingimar Jónasson (f. 1979) er sagnfræðingur og stofnandi frumkvöðlafyrirtækisins Fancy Pants Global en það fyrirtæki gaf m.a. út tölvuleik sem hét Zorblobs árið 2013 á App Store. Viggó gaf árið 2016 út barnabókina Konungborna bólubaslið sem var myndskreytt af Ara Yates. Bókaútgáfan Hringur gaf bókina út.
Tilburg

Tilburg er borg í Norður-Brabant-héraði í Hollandi. Íbúar eru um 218.000 (2019) sem gerir hana 6. stærstu borg landsins. Borgin er sögulega þekkt sem ullarhöfuðborg Hollands.

Tilburgháskóli er alþjóðaháskóli með yfir 14.000 nemendur. Hátíðin "Roze Maandag" (bleiki mánudagur) er haldin ár hvert í júlí. Hún stendur í 10 daga og er hátíð samkynhneigðra og því tengdu.
Biturblöðungar

Biturblöðungar (fræðiheiti: "Aloe") eru ættkvísl þykkblöðunga í ættinni "Asphodelaceae". Fyrr á tímum voru biturblöðungar flokkaðir undir liljuætt. Biturblönðungar geta orðið allt frá 10 cm að margra metra að hæð. Blöðin geta verið allt frá 5 cm að 50–60 cm löng. Á sumum tegundum eru blöðin með göddum.

Til eru um það 500 tegundir biturblöðunga en þeir eru upprunir í suðurhluta Afríku, Madagaskar, Jórdaníu, Arabíuskaga og ákveðnum eyjum í Indlandshafi. Þekktasti biturblöðungurinn er "Aloe vera", en hann er mikilvæg nytjajurt.
Búskmannalauf

Búskmannalauf (fræðiheiti: "Crassula coccinea") er þykkblöðungur í ættkvísl eilífðarlaufa. Það er upprunnið í Suður-Afríku þar sem það hefur verið friðlýst vegna áhættu á útrýmingu. Búskmannalauf er vinsæl inniplanta.

Búskmannalauf er með lítil blöð sem vaxa tvö og tvö saman á þykkum stönglum. Það blómstar á vorin og sumrin en bleiku blómin vaxa í hvirfingum efst á stönglunum. Til þess að jurtin blómstri þarf hún að hvílast í svala og birtu og vera frekar þurr. Auðvelt er að fjölga búskmannalaufi með græðingum.
Harriet Robinson Scott

Harriet Robinson Scott var bandarísk ambátt sem barðist fyrir frelsi sínu ásamt eiginmanni sínum, Dred Scott, í Dred Scott-dómsmálinu árið 1857.

Æviágrip.

Harriet Robinson Scott fæddist í kringum 1815 sem þræll á plantekru í Virginíu. Eigandi hennar var Lawrence Taliaferro, sem var milliliður bandarískra stjórnvalda við ameríska frumbyggja. Á fjórða áratugi 19. aldar hlaut Taliaferro stöðu í Snelling-virki í Minnesota, sem var bæði herstöð og verslanamiðstöð þar sem verslað var með loðfeldi. Taliaferro tók Harriet með sér og hafði hana sem húsþernu þrátt fyrir að þrælahald væri strangt til tekið ólöglegt á svæðinu vegna Missouri-málamiðlunarinnar frá árinu 1820. Margir bandarískir hermenn á þessum tíma virtu lög um þrælahald að vettugi og fluttust ásamt þrælum sínum milli landsvæða þar sem þrælahald var leyft og svæða þar sem það var ólöglegt.

Harriet bjó og vann ásamt öðrum þrælum í Snelling-virki og átti einnig í samskiptum við ameríska frumbyggja úr ýmsum þjóðflokkum. Í Snelling-virki kynntist hún tilvonandi eiginmanni sínum, Dred Scott. Dred Scott var þræll Johns Emerson, sem var herskurðlæknir í virkinu.

Harriet giftist Dred Scott árið 1836, þegar hún var 21 árs og hann 36 ára. Taliaferro gaf þeim leyfi til að giftast og vígði þau sjálfur í hjónaband í krafti dómaraembætti síns í Minnesota. Harriet varð fyrir vikið lagaleg eign Emersons. Tveimur árum síðar varð Harriet ólétt af fyrsta barni þeirra Dreds. Þrátt fyrir þungun hennar fluttust hjónin til Jesup-virkis í Louisiana til að halda áfram að vinna fyrir Emerson og konu hans. Harriet fæddi dóttur á gufuskipi í St. Louis og hún hlaut nafnið Eliza. Tveimur árum síðar eignuðust hjónin aðra dóttur, Lizzie.

Dred Scott-málið.

Emerson lést árið 1843 og Harriet, Dred og börnin tilheyrðu þaðan af ekkju hans, Irene Emerson. Þau héldu áfram að vinna í St. Louis í nafni Irene til ársins 1846, en þá reyndu hjónin að vinna frelsi sitt með því að höfða dómsmál. Þar sem Harriet og Dred voru bæði ólæs þáðu þau hjálp lögfræðingsins Francis Murdock og prestsins Johns R. Anderson til að höfða málið. Harriet vissi að þar sem hún hafði lengi búið á svæði þar sem þrælahald var ólöglegt gat hún gert tilkall til þess að vera lagalega frjáls líkt og margir aðrir þrælar í sambærilegri stöðu. Irene sá til þess að Scott-fjölskyldunni var haldið í umsjá héraðsfógetans í St. Louis í sjö ár á meðan hún hélt áfram að innheimta laun fyrir vinnu þeirra. Dómstóll úrskurðaði að Scott-fjölskyldan væri lagalega frjáls þann 12. janúar 1850 en þegar Irene áfrýjaði dómnum voru dómsmál Harrietar og Dreds sameinuð í eitt dómsmál sem fór að endingu fyrir hæstarétt Bandaríkjanna. Fimm árum síðar, þann 6. mars árið 1857, úrskurðaði hæstirétturinn að Scott-hjónin og börn þeirra væru enn þrælar. Harriet, Dred og dætur þeirra voru þrælar í tvo mánuði í viðbót, en síðan keypti æskuvinur og velgjörðamaður Dreds, Taylor Blow, fjölskylduna af Irene og veitti þeim strax frelsi sitt.

Stuttu eftir að hafa hlotið frelsi lést Dred úr berklum. Harriet lifði hins vegar lengi enn sem frjáls kona. Hún vann sem þvottakona í St. Louis og átti eigið hús þar til hún lést þann 17. júní 1876, þá 61 árs gömul.
Gulstika

Gulstika (fræðiheiti: "Parmeliopsis ambigua") er tegund fléttna af litskófarætt. Hún finnst á Íslandi og líkist mjög grástiku í útliti en hefur gulleitan litblæ sem grástika hefur ekki.

Útbreiðsla og búsvæði.

Gulstika vex á trjágreinum og bolum, aðallega á birki. Á Íslandi finnst hún aðeins neðan 200 metra og þekkist bara á Austulandi frá Fljótsdalshéraði að Hornafirði en einnig við Ísafjarðardjúp.

Verndun og stofnstærð.

Gulstika er á válista Náttúrufræðistofnunar Íslands þar sem hún er flokkuð sem tegund í nokkurri hættu (LR). Gulstika hefur ekki verið metin af samtökunum IUCN.

Efnafræði.

Gulstika ber gulleitan blæ vegna úsninsýru í þalinu. Hún inniheldur einnig divaricatinsýru. Þalsvörun gulstiku er K-, C-, KC+ gul, P-.
Netlur

Netlur (fræðiheiti: "Urtica") er ættkvísl einærra eða fjölærra jurta í netluætt ("Urticaceae"). Margar tegundir eru með brennihár og verja sig þannig fyrir ágangi grasbíta.

Tegundir.

Fjöldi tegunda í ættkvíslinni í eldri heimildum eru nú taldar samnefni við "brenninetlu" ("Urtica dioica"). Einstaka þeirra eru nú flokkaðar sem undirtegundir ef brenninetlu.

Meðal tegunda í ættkvíslinni "Urtica", og aðalútbreiðslusvæði:

Tilvísanir.

Den virtuella floran - Nässlor
Vafsúra

Vafsúra (fræðiheiti: "Fallopia convolvulus") er hraðvaxin einær jurt í súruætt, og vex hún um Evrasíu og norður Afríku.

Fræin var nytjuð í fornöld, en eru of fá og smá (4mm.) fyrir nútíma ræktun, og telst hún yfirleitt illgresi nú.
Álftalauksætt

Álftalauksætt ("Isoetaceae") inniheldur eina núlifandi ættkvísl ("Isoetes") og tvær útdauðar ("Tomiostrobus" og "Lepacyclotes").
Flikrur

Flikrur (fræðiheiti: "Rhizocarpon") eru ættkvísl fléttna af flikruætt. 27 tegundir flikra voru skáðar á Íslandi árið 2009.

Tegundir á Íslandi.

Listinn er byggður á skrá yfir fléttur á Íslandi frá árinu 2009 nema annað sé tekið fram. Íslensk heiti eru frá Herði Kristinssyni.
Nýtt kvennablað

Nýtt kvennablað var íslenskt tímarit sem gefið var út á árunum 1940-1967. Guðrún Stefánsdóttir frá Fagraskógi stofnaði tímaritið ásamt þeim Jóhönnu Þórðardóttur og Maríu Knudsen. Í upphafi voru þær þrjár í ritstjórn blaðsins en eftir að Jóhanna og María féllu frá stóð Guðrún ein að ritstjórn þess. Fyrsta tölublaðið kom út þann 19. júní árið 1940.

Í tímaritinu var fjallað um málefni og menningu kvenna frá ýmsum hliðum. Blaðið var einnig vettvangur fyrir ljóð og sögur kvenna.
JóiPé og Króli

JóiPé og Króli eru íslenskt hipphopp-tvíeyki. Þeir náðu talsverðum vinsældum fyrir slagarann "B.O.B.A." árið 2017. Plata þeirra "Afsakið hlé" var mest selda plata ársins 2018 á Íslandi, þeir fluttu svo lokalag áramótaskaupsins 2018.

Tvíeykið er úr Garðabæ og Hafnarfirði.
Equisetum laevigatum

Equisetum laevigatum er elfting sem er ættuð frá miðhluta Norður-Ameríku (ekki norður Kanada og ekki suður Mexíkó). Hún getur orðið yfir 1,5 metrar á hæð.
Lýsutarga

Lýsutarga (fræðiheiti: "Lecanora argopholis") er tegund fléttna af törguætt.

Útlit.

Þal lýsutörgu er hvítt eða grátt, nokkuð þykkt og reitaskipt. Stundum mynda þalreitirnir þykkar flögur sem losna frá yfirborðinu. Á þalinu eru askhirslur sem eru rauðbrúnar eða svartbrúnar, með gulhvíta gljáandi þalrönd.

Askgróin eru glær, einhólfa, sporbaugótt og 9-13 x 5-7,5 míkron að stærð.

Útbreiðsla og búsvæði.

Lýsutarga vex á klettum, gjarnan á sjávarklettum. Hún finnst á Íslandi en er fremur sjaldgæf þar sem hún finnst aðeins á nokkrum stöðum á miðju Norðurlandi.

Efnafræði.

Lýsutarga inniheldur fléttuefnin atranórin, epanórin, gangaleoidin og zeórín. Þalsvörun lýsutörgu er K gul, C neikvæð eða C gul, KC neikvæð og P neikvæð.
Isoetes maritima

Isoetes maritima er tegund af álftalaukum sem var lýst af Underw.. Hún er ættuð frá Norður-Ameríku (Alaska, Bresku Kólumbíu, og Washington-ríki.).
Goodison Park

Goodison Park er knattspyrnuvöllur í Liverpool á Englandi og heimavöllur Everton. Völlurinn tekur tæp 40.000 í sæti. Hann hefur hýst flesta leiki í efstu deildum enskrar knattspyrnu. Everton spiluðu fyrst á Anfield en ósætti meðal eigenda varð til þess að Everton var úthýst af vellinum og því var nýr völlur byggður, steinsnar frá Anfield.
Bikarblöð

Bikarblöð (eða bikar) eru hluti blómsins sem umkringja og vernda blómhnappinn.

Bikarblöð eru í raun ummynduð laufblöð, því að þau líkjast einna helst venjulegum laufblöðum og eru oftast græn.
Fléttufræði

Fléttufræði er undirgrein grasafræðinnar sem fæst við rannsóknir á fléttum. Þeir sem leggja stund á greinina kallast fléttufræðingar. Fléttufræði upprunnið árið 1803, þegar sænskur vísindamaður Erik Acharius (1757-1819), nemandi Carolus Linnaeus, ákvað að fléttur er sjálfstæður hópur, og birt ritgerð sína "«Methodus qua omnes detectos lichenes ad genera redigere tentavit»".
Sifjarsóley

Sifjarsóley (fræðiheiti: "Ranunculus auricomus") er blóm af sóleyjaætt sem vex í norður Evrópu og vestur Asíu, frá vestur Írlandi til Úralfjalla Hún fjölgar sér með geldæxlun og teljast um tvö hundruð örtegundir til hennar.

Á Íslandi finnst hún strjált á norður og austurlandi.
Armeria arenaria

Armeria arenaria er jurt af gullintoppuætt.
Armeria bigerrensis

Armeria bigerrensis er jurt af gullintoppuætt.

Undirtegundir.

Hún skiftist í eftirfarandi undirtegundir samkvæmt COL:
Bilbleðótt laufblað

Bilbleðótt laufblað er fjaðurskipt laufblað þar sem örsmá laufblöð standa í bilunum milli smáblauflaðanna. Þessi tegund af laufblöðum er mjög algeng meðal tegunda rósaættar, náttskuggaættar, körfublómaættar o.fl.
Armeria castellana

Armeria castellana er jurt af gullintoppuætt.
Armeria denticulata

Armeria denticulata er jurt af gullintoppuætt.
Armeria undulata

Armeria undulata er jurt af gullintoppuætt.
Armeria sardoa

Armeria sardoa er jurt af gullintoppuætt.
Armeria neglecta

Armeria neglecta er jurt af gullintoppuætt.
Armeria malinvaudii

Armeria malinvaudii er jurt af gullintoppuætt.
Armeria johnsenii

Armeria johnsenii er jurt af gullintoppuætt.
Armeria fontqueri

Armeria fontqueri er jurt af gullintoppuætt.
Inga Bergmann Árnadóttir

Inga Bergmann Árnadóttir (f. 1955) er prófessor við Tannlæknadeild Háskóla Íslands.

Ferill.

Inga lauk cand odont prófi í tannlækningum frá Tannlæknaskólann í Árósum í Danmörku 1981. Nam samfélagstannlækingar við Nordiska Hälsovårdshögskolan in Gautaborg 1983 með lokaverkefni um: Sammehæng mellem forbrug af sukker og caries i Island. Meistarapróf í lýðheilsu M.P.H í stefnumörkum og stjórnun í heilsuvernd með áherslu á tannvernd við University of North Carolina, Chapel Hill 1995, með lokaverkefni: Approximal caries and sugar consumption in Icelandic teenagers. Doktorsprófi (Doctor odont) frá Háskóla Íslands árið 2005 um Tannheilsu og lífsstíl íslenskra unglinga (Dental health and related lifestyle factors in Icelandic teenagers).

Árin 1985-1987 var Inga stundakennari við tannlæknadeild og adjunkt frá 1987-1993 og fagstjóri á námsbraut tanntækna í samvinnu við Fjölbrautarskólann við Ármúla. Hún var lektor við Tannlæknadeild 1997, dósent frá 2003 og prófessor frá 2009, fyrst kvenna við Tannlæknadeild. Inga var einnig fyrsta konan sem gegndi deildarforsetastöðu í Tannlæknadeildar frá 2006-2010. Nú er Inga prófessor í Tannlæknadeild Háskóla Íslands

Rannsóknir Ingu spanna vítt svið innan tannheilsu og tengdum lífsstíl barna og unglinga. Hún hefur tekið þátt í fjölda íslenskra og alþjóðlegra rannsóknaverkefna.

Inga hefur um árabil gegnt fjölmörgum trúnaðarstörfum innan og utan Háskóla Íslands. Sem dæmi má nefna situr hún nú í doktorsnámsnefnd og vísindanefnd á Heilbrigðisvísindasviði og nefnd um samfélagsvirkni akademískra starfsmanna og nefnd Háskóla Íslands og Útlendingastofnunnar.

Æska og einkalíf.

Foreldrar Ingu voru Kristín Gísladóttir, húsfreyja og saumakona (1914 – 1994) og Árni Bergmann Oddsson verkstjóri (1909 – 1972). Inga á tvö börn.
Portulaca

Portulaca er eina ættkvíslin í ættinni Portulacaceae, og er hún með um 40-100 tegundir í hitabeltinu og heittempraða beltinu.

Súpugull ("Portulaca oleracea") er víða ræktuð til matar og og er víða ágeng tegund.
Lyallia caespitosa

Lyallia caespitosa er plöntutegund sem var fyrst lýst af J.D. Hooker, og fékk sitt núverandi nafn af B.L. Nyananyo og V.H. Heywood.

Hún er frá Suðureyju á Nýja-Sjálandi.
Cistanthe frigida

Cistanthe frigida er plöntutegund sem var fyrst lýst af François Marius Barnéoud, og fékk sitt núverandi nafn af I. Peralta. Hún er ættuð úr fjöllum í mið-Síle.
Arfleifandi

Arfleifandi er sú persóna samkvæmt erfðarétti sem skilur eftir sig arf. Arfinum er deilt út til erfingja úr dánarbúi arfleifanda en fyrirfram greiddum arfi getur þó verið útdeilt á meðan arfleifandinn er enn á lífi. Á Íslandi er arfleifanda heimilt að kveða á um tiltekna skiptingu arfs úr dánarbúi sínu með erfðaskrá, sé hann talinn hafa arfleiðsluhæfi, en heimild hans til þess getur verið takmörkuð þegar skylduerfingi er til staðar.
Sambúðarréttur

Sambúðarréttur er fræðasvið innan fjölskylduréttar sem tekur á þeim lagalegum álitaefnum er snúa að sambúð, frá stofnun hennar og almennt til slita hennar. Þrátt fyrir slit sambúðar hverfa ekki öll lagaleg áhrif hennar, t.a.m. stjórnsýslulegt vanhæfi milli fyrrum sambúðarmaka. Ólíkt íslenskum hjúskaparrétti er ekki til nein heildstæð íslensk löggjöf um sambúð og eru því lagaákvæðin er snúa að fræðasviðinu á víð og dreif um lagabálkinn, og ekki alltaf samræmi milli þeirra um hvað teljist til sambúðar og hvað ekki.
Kaupmáli

Kaupmáli er samningur sem hjónaefni eða hjón gera stundum gagnvart hvoru öðru við stofnun hjúskapar og á meðan honum stendur. Á Íslandi gildir kaupmáli ekki nema hann sé skráður með lögákveðnum hætti og samþykktur af hálfu beggja hjóna. Breytingar eða afturkallanir á kaupmálum eru bundnar sömu skilyrðum og gilda um kaupmála almennt. Kaupmálar eru skráðir í kaupmálaskrá sem sýslumenn viðhalda, og einnig auglýstir í Lögbirtingablaðinu. Kaupmálar geta ýmist verið gjafakaupmálar, séreignarkaupmálar og einnig verið bæði gjafa- og séreignarkaupmálar.

Gjafakaupmálar.

Gjafakaupmálar fela í sér gjöf annars hjónanna til hins. Meginreglan er að gjafir milli þeirra séu ekki gildar nema gerður hafi verið gjafakaupmáli. Ýmsar undanþágur eru frá þeirri skyldu eins og í tilviki venjulegra gjafa.

Séreignarkaupmálar.

Séreignarkaupmálar fela í sér að hjúskapareign(um) er breytt í séreign(ir) og/eða öfugt.
Cistanthe maritima

Cistanthe maritima er plöntutegund sem var fyrst lýst af Thomas Nuttall, og fékk sitt núverandi nafn af Carolin og M.A. Hershkovitz.
FC Stumbras

Futbolo klubas Stumbras var lið sem er í litáísku úrvalsdeildinni í knattspyrnu.

Liðið var stofnað árið 2013. Sumarið 2019 hætti klúbburinn að vera til. Að lokum voru þeir teknir út úr elítudeildinni.
Cistanthe pulchella

Cistanthe pulchella er plöntutegund sem var fyrst lýst af Alice Eastwood, og fékk sitt núverandi nafn af M.A. Hershkovitz. Hún er ættuð frá Sierra Nevada í Kaliforníu.
Lewisia stebbinsii

Lewisia stebbinsii er fjölær jurt af ættinni Montiaceae. Hún er einlend í Kaliforníu.
Öskjuvegur

Öskjuvegur er gönguleið yfir Ódáðahraun frá Herðubreiðalindum í austri til Svartárkots í Bárðardal í vestri. Leiðin liggur hæst í um 1300 metra yfir sjávarmál í Dyngjufjöllum. Gönguleiðin er 97 km og áætlaður göngutími er fimm dagar. Lóðrétt hækkun á leiðinni er 800 metrar.

Fimm skálar í eigu Ferðafélags Akureyrar eru á gönguleiðinni en þeir eru Þorsteinsskáli í Herðubreiðalindum, Bræðrafell við suðurrætur Kollóttudyngju, skálar við Drekagil í Öskju, Dyngjufell í Dyngjufjalladal og við Botna rétt hjá efstu upptök Suðurár.

Heimild.

Öskjuvegur (Ferðafélag Íslands)
Lewisia longipetala

Lewisia longipetala er fjölær jurt af ættinni Montiaceae. Hún er einlend í Sierra Nevada í Bandaríkjunum. Hún blandast auðveldlega "Lewisia cotyledon" í görðum.
Gullerki

Pseudolarix er ættkvísl af barrtrjám einlend í Kína. "Pseudolarix" er með einungis eina tegund, gulllerki (fræðiheiti: Pseudolarix amabilis,) sem vex í austur Kína, í suður Anhui, Zhejiang, Fujian, Jiangxi, Hunan, Hubei og austur Sichuan.
Guðrún Ögmundsdóttir

Guðrún Ögmundsdóttir (19. október 1950 - 31. desember 2019) var íslenskur félagsráðgjafi, borgarfulltrúi í Reykjavík og alþingismaður. Hún var kjörin á þing fyrir Samfylkinguna í Reykjavíkurkjördæmi árið 1999 og sat á þingi til ársins 2007.

Kjörforeldrar Guðrúnar voru hjónin Ögmundur Jónsson (1918-1971) vélstjóri og bifvélavirki og yfirverkstjóri hjá Vita- og hafnamálastofnun og Jóhanna J. Guðjónsdóttir (1918-1986). Móðir Guðrúnar var Hulda Valdimarsdóttir (1922-1981). Maður Guðrúnar var Gísli Arnór Víkingsson (f. 1956) sérfræðingur hjá Hafrannsóknarstofnun og eignuðust þau tvö börn.

Nám og störf.

Guðrún lauk námi í félagsfræði og félagsráðgjöf frá Roskilde Universitetscenter í Danmörku árið 1983. Hún stundaði framhaldsnám í fjölmiðlafræði við sama skóla 1983-1985 og lauk þaðan cand.comm-prófi árið 1985.

Hún sinnti ýmsum störfum áður en hún hóf nám og starfaði m.a. á dagskrárdeild Ríkisútvarpsins, sviðsmaður í Þjóðleikhúsinu, var uppeldisfulltrúi við sérdeild Hlíðaskóla og starfaði á Greiningar- og ráðgjafastöð ríkisins. Að námi loknu var hún starfsmaður Sambands íslenskra námsmanna erlendis (SÍNE) 1985-1988, verkefnisstjóri hjá Lánasjóði íslenskra námsmanna, starfaði hjá Styrktarfélagi vangefinna, var framkvæmdastjóri námskeiða fyrir aðstandendur fatlaðra barna og félagsmálafulltrúi hjá Sjálfsbjörgu. Yfirfélagsráðgjafi á kvennadeild Landspítala 1988-1994 og stundakennari við læknadeild og félagsvísindadeild Háskóla Íslands um tíma. Hún var borgarfulltrúi í Reykjavík fyrir Kvennalistann frá 1992-1994 en var kjörin borgarfulltrúi fyrir Reykjavíkurlistann árið 1994 og var borgarfulltrúi til ársins 1998. Hún starfaði sem deildarstjóri í félagsmálaráðuneytinu frá 1998-1999 eða þar til hún var kosin á þing fyrir Samfylkinguna í Reykjavík. Guðrún sat á þingi til ársins 2007. Árið 2007 hóf hún störf sem sérfræðingur í menntamálaráðuneytinu og gegndi því starfi til ársins 2010 er hún var ráðin á vegum dómsmálaráðuneytisins sem tengiliður ríkisins og þeirra einstaklinga sem vistaðir höfðu verið á vistheimilum á vegum hins opinbera sem börn og unglingar og sætt þar harðræði.

Guðrún sat í stjórn UNICEF á Íslandi á árunum 2011-2018 þar af frá 2016-2018 sem stjórnarformaður.

Árið 2018 var Guðrún kosin í borgarstjórn fyrir Samfylkinguna.

Annað.

Halla Gunnarsdóttir skrifaði sögu Guðrúnar, "Hjartað ræður för" og kom hún út árið 2010"." Þann 17. júní 2019 var Guðrún sæmd riddarakrossi Hinnar íslensku fálkaorðu fyrir framlag í þágu mannúðar og jafnréttisbaráttu hinsegin fólks.
Helgi Hallgrímsson

Helgi Hallgrímsson (f. 1935) er íslenskur náttúrufræðingur. Hann hlaut Hin íslensku bókmenntaverðlaun árið 2011 fyrir Sveppabókina sína, og árið 2014 var hann var sæmdur hinni íslensku fálkaorðu fyrir ritstörf sín og rannsóknir á íslenskri náttúru.
Calandrinia ciliata

Calandrinia ciliata er plöntutegund sem var lýst af Augustin Pyrame de Candolle.
Calandrinia filifolia

Calandrinia filifolia er plöntutegund sem var lýst af Per Axel Rydberg.